**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 2020 METŲ KONSOLIDUOTŲJŲ ATASKAITŲ RINKINIŲ PATVIRTINIMO**

2021 m. rugpjūčio 18 d. Nr. 34-870

Lazdijai

Vadovaudamasi Lietuvos Respublikos [vietos savivaldos įstatymo](http://www.infolex.lt/ta/65125" \o "Lietuvos Respublikos vietos savivaldos įstatymas" \t "_blank) [16](javascript:OL('65125','16')" \o "Savivaldybės tarybos kompetencija (str. 16)) straipsnio 2 dalies 15 punktu, 27 straipsnio 1 dalies 2 punktu ir 9 dalies 10 punktu, Lietuvos Respublikos [biudžeto sandaros įstatymo](http://www.infolex.lt/ta/76301" \o "Lietuvos Respublikos biudžeto sandaros įstatymas" \t "_blank) [36](javascript:OL('76301','36')" \o "Valstybės ir savivaldybių biudžetų vykdymo ataskaitų rinkinių tvirtinimas (str. 36)) straipsnio 3 dalimi, Lietuvos Respublikos [viešojo sektoriaus atskaitomybės įstatymo](http://www.infolex.lt/ta/74893" \o "Lietuvos Respublikos viešojo sektoriaus atskaitomybės įstatymas" \t "_blank) [19](javascript:OL('74893','19')" \o "Bendrieji reikalavimai ataskaitoms (str. 19)) straipsnio 3 dalimi, 22 straipsnio 4 dalimi ir 26 straipsniu, atsižvelgdama į Lazdijų rajono savivaldybės kontrolės ir audito tarnybos 2021 m. liepos 13 d. ataskaitą Nr. AR 3.7-25 „Lazdijų rajono savivaldybės 2020 metų konsoliduotųjų ataskaitų rinkinio, savivaldybės biudžeto bei turto naudojimo vertinimo audito ataskaita“, Lazdijų rajono savivaldybės kontrolės ir audito tarnybos 2021 m. liepos 13 d. Audito išvadą Nr. AR 3.7-26, Lazdijų rajono savivaldybės taryba n u s p r e n d ž i a:

1. Patvirtinti:
   1. Lazdijų rajono savivaldybės 2020 metų konsoliduotųjų biudžeto vykdymo ataskaitų rinkinį (pridedama) ir šiuos rodiklius:
      1. Bendra pajamų suma – 27 263,1 tūkst. Eur;
      2. Bendra asignavimų suma – 27 810,2 tūkst. Eur, iš jų:
         1. išlaidoms – 21 944,6 tūkst. Eur, iš kurių 10 967,0 tūkst. Eur ­– išlaidos darbo užmokesčiui;
         2. turtui įsigyti – 5 865,6 tūkst. Eur.
   2. Lazdijų rajono savivaldybės 2020 metų konsoliduotųjų finansinių ataskaitų rinkinį (pridedama).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS 2020 METŲ KONSOLIDUOTŲJŲ ATASKAITŲ RINKINIŲ PATVIRTINIMO“**

**AIŠKINAMASIS RAŠTAS**

2021 m. rugpjūčio 16 d.

Lazdijų rajono savivaldybės tarybos sprendimo „Dėl Lazdijų rajono savivaldybės 2019 metų konsoliduotųjų ataskaitų rinkinių“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 27 straipsnio 1 dalies 2 punktu ir 9 dalies 10 punktu, Lietuvos Respublikos biudžeto sandaros įstatymo 36 straipsnio 3 dalimi, Lietuvos Respublikos viešojo sektoriaus atskaitomybės įstatymo 19 straipsnio 3 dalimi, 22 straipsnio 4 dalimi ir 26 straipsniu, atsižvelgiant į Lazdijų rajono savivaldybės kontrolės ir audito tarnybos 2021 m. liepos 13 d. ataskaitą Nr. AR 3.7-25 „Lazdijų rajono savivaldybės 2020 metų konsoliduotųjų ataskaitų rinkinio, savivaldybės biudžeto bei turto naudojimo vertinimo audito ataskaita“, Lazdijų rajono savivaldybės kontrolės ir audito tarnybos 2021 m. liepos 13 d. Audito išvadą Nr. AR 3.7-26.

***Šio sprendimo projekto tikslas*** yra patvirtinti Lazdijų rajono savivaldybės 2020 metų konsoliduotųjų biudžeto vykdymo ataskaitų rinkinį ir Lazdijų rajono savivaldybės 2020 metų konsoliduotųjų finansinių ataskaitų rinkinį.

***Kaip šiuo metu yra sprendžiami projekte aptarti klausimai***­ – Lazdijų rajono savivaldybės 2020 metų konsoliduotųjų ataskaitų rinkiniai buvo parengti ir pagal teisės aktų reikalavimus pateikti Lazdijų rajono savivaldybės kontrolės ir audito tarnybai. Lazdijų rajono savivaldybės kontrolės ir audito tarnyba 2021 m. liepos 13 d. pateikė ataskaitą „Lazdijų rajono savivaldybės 2020 metų konsoliduotųjų ataskaitų rinkinio, savivaldybės biudžeto bei turto naudojimo vertinimo audito ataskaita“ ir audito išvadą.

***Kokių pozityvių rezultatų laukiama*** – patvirtinus šį Lazdijų rajono savivaldybės tarybos sprendimo projektą bus įgyvendinti teisės aktų reikalavimai.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė